Lejligheden var indbydende og hyggelig og passede fint til vores forventninger i forhold til beskrivelsen. Der var en god atmosfære, lyst og venligt, og det var dejligt at vende hjem til den lille oase efter lange ture i byen med kunstudstillinger. Soveværelse og badeværelse meget fint, også dejligt sofahjørne. Der var ikke så meget plads i køkkenet, og det var lidt klemt for os at spise, men vi klarede den.
Fin lille mappe med forslag til gode spisesteder og indkøbsmuligheder, den brugte vi.
Viceværten var venlig og hyggelig at snakke med.
Nabolaget er en blanding af velfungerende gader og snuskede, meget beskidte gader, så vi oplevede begge sider af det 18. arrondissement.